Dragi locuitori ai comunei Orlat,

 **Vă aducem la cunoștință faptul că potrivit Hotărârii nr. 92/21.11.2020 a Comitetului Județean pentru Situații de Urgență Sibiu, începând de luni 23.11.2020 ora 05:00 în localitatea Orlat s-a instituit măsura de carantină zonală pentru o perioadă de 14 zile.**

 Rugăm cetățenii comunei Orlat să limiteze pe cât posibil deplasările în interiorul și exteriorul localității și să sprijine organele de ordine și autoritățile administrației publice locale pentru punerea în aplicare a deciziilor dispuse de autorități.

 Este strict interzisă intrarea și ieșirea din zona carantinată prin alte căi si zone de acces decât cele deschise circulației publice!

 Circulația și staționarea în spații publice a persoanelor este interzisă , cu excepția motivelor bine justificate , conform declarației pe propria răspundere!

 Evitați contactul cu alte persoane!

 În cazul în care prezentați simptome de răceală cel mai important este să rămâneți acasă și să anunțați medicul de familie.

 Apelăm pe această cale la calm și liniște din partea locuitorilor comunei Orlat.

 Alegeți să vă protejați și să îi protejați și pe ceilalți!

 Sănătatea noastră și a celor din jur depinde doar de noi!

 Comitetul Local pentru Situații de Urgența Orlat